Used Renee Pawele Veil, $150 | Bridal Accessories | Las Vegas
Veil | Renee Pawele | Eddie
Save Amount: $325 (68%) USD
Listing Number: 350959
Veil | Renee Pawele | Eddie Accessory Details
Renee Pawele Eddie Wedding Veil
Gorgeous Renee Pawele veil. Single layer cascade veil measuring 48" in length with 5/8" silk bias trim. Preke 1 Konings 8:27
Skriflesing: 1 Konings 8. Salomo se gebed.
Teks: 1 Konings 8:27
Maar sou God werklik op die aarde woon? Kyk die hemel, ja die hoogste hemel kan U nie bevat nie, hoeveel minder hierdie huis wat ek gebou het!
Die punt waaroor dit gaan, is dit: Die Here se heiligheid beïnvloed ons: dit stel bepaalde eise aan ons. Die heerlikheid van die Here eis getuienis en optrede van ons kant af.
Die Here dink en doen nie soos ons sondige mense doen en dink nie. Hy laat nie toe dat tyd of pyn of wat ookal, grense rondom sy heerlikheid trek nie. Hy laat alles altyd gebeur soos wat Hy daaroor besluit.
Daarom kyk ons weer na die gebed wat hierdie jong seun gebid het op die dag toe die Here sy heerlikheid geopenbaar het.
Die eerste ding wat ons sterk opval in hierdie gebed van Salomo is die ontsaglike respek wat hy vir die heerlikheid van die Here het. Met hierdie respek van hom aanbid hy God as die Ewige beskikker oor alles van sy volk.
Elke sin wat hy bid, onderstreep die ewigheid van die Here.
Hy is die lewende God wat met die gelowiges deur die eeue gaan.
Hy sluit met hulle verbonde en hou dit in hulle geslagte.
1. Die Here openbaar sy heiligheid aan ons almal!
2. Die toekomsperspektief!
Kyk terug in die geskiedenis en probeer voor u geestesoog sien wat hier gebeur het:
Die priesters het die ark van die Here in die nuwe tempel ingedra en tussen die vlerke van die Gerubs gaan neersit.
Net toe hulle uit die heiligdom uitgaan, het die wolk die huis van die HERE vervul.
Daarmee het die Here sy heiligheid aan die mense wat daar was, geopenbaar!
Dan staan daar hierdie baie belangrike woorde in die Bybel:
En die priesters kon vanweë die wolk nie staan om diens te doen nie, want die heerlikheid van die HERE het die huis van die HERE vervul. (1 Konings 8:10-11 AFR1953)
Dit is nie so dat die Here Hom net openbaar deur ‘n besondere verskyning soos hierdie nie.
Die Here openbaar Hom elke dag aan elkeen van ons deur sy Woord en deur sy werke.
Hy openbaar Hom ook deur sy teenwoordigheid deur die Heilige Gees en sy inwoning in ons.
Die Bybel gebruik min of meer dieselfde woorde wat in die gedeelte deur Salomo gesê word, nog ‘n paar keer:
2 Kronieke 2:6
2 Kronieke 6:18
Die profeet Nehemia gebruik saam met ‘n soortgelyke uitspraak, twee baie besondere uitsdrukkings wat dikwels as deel van een van die Godsname van die Here gebruik word. Here van die Leërskare en die leër van die hemel (engele):
U is alleen die HERE, U het die hemel, die hoogste hemel en al sy leërskare, gemaak, die aarde en alles wat daarop is, die seë en alles wat daarin is, en U hou dit alles in die lewe, en die leër van die hemel buig hulle voor U neer. Nehemia 9:6
Die heerlikheid van die Here is aan alle skepsele geopenbaar!
Aan sowel die geesteswêreld (die engele) as aan ons (die mensdom).
In sy heerlikheid het Hy Hom geopenbaar as God en HERE van hulle almal!
Ons is deel van hierdie openbaring!
Die vraag is nou of ons buig voor die Here soos wat die profeet in die openbaring gesien het hoe ons almal saam met die engele in aanbidding voor God buig?
Die vraag is ‘n vraag wat ons diep in eerlikheid voor God laat neerbuig, want natuurlik aanbid ons nie die Here soos wat ons behoort nie!
Ons doen lelike sondes en beland in allerhande soorte van twyfels.
Maar dis nie so uniek dat dit ons oorkom nie
Al die leërskare wat met die heerlikheid van God te doen het (en gehad het), is deur stryd.
Hulle almal (mense en engele!) moes reageer op die heiligheid van God.
Die engele wat nie gesondig het nie, en wat nou nog in die hemel is, was almal aan die verleiding van die Satan uitgelewer!
Hulle moes dus in hulle gehoorsaamheid getuienis lewer dat hulle die heiligheid van God ken en verstaan - en daarvoor buig.
Net so het al die heiliges op die aarde van tyd tot tyd gebuig voor verskillende aanslae van die duiwel.
Hierdie feite tel my en julle op en dit plaas ons voor die soewereiniteit van God neer!
God Skep ons almal in sy soewereiniteit!
Hy openbaar Hom in sy soewereiniteit aan ons almal.
Hy verwag van ons ‘n reaksie daarop!
Kyk nou na ‘n negatiewe voorbeeld: Waar kom die duiwel dan vandaan? Want hy is die een skepsel wat hom teen die heiligheid van God verset!
Wie het die duiwel gemaak en hoe?
As God in sy soewereiniteit dan die duiwel volmaak geskape het, waarom het hierdie een magtige skepsel dan sleg geword en soveel van die ander skepsele saam met hom oor die afgrond gesleep?
Die antwoord is redelik eenvoudig.
God het die duiwel gemaak - maar Hy het die duiwel volmaak gemaak.
Die Here het geweldige gawes in die duiwel ingeskape - maar wat het hy daarmee gaan maak?
Die Here is baie duidelik daaroor dat die duiwel in homself die leuens waarin hy vasgevang geraak het, uitgedink het:
Julle het die duiwel as vader, en die begeertes van julle vader wil julle doen. Hy was 'n mensemoordenaar van die begin af en staan nie in die waarheid nie, omdat daar in hom geen waarheid is nie. Wanneer hy leuentaal praat, praat hy uit sy eie, omdat hy 'n leuenaar is en die vader daarvan. (Johannes 8:44 AFR1953)
Die Here is dus nie verantwoordelik vir wat van die duiwel geword het nie.
Die duiwel het God in sy volle heerlikheid geken - dit was aan hom ook geopenbaar.
Maar juis dit het toe gemaak dat die duiwel dit op ‘n verkeerde manier vir homself wou toe-eien: Hy wou self God wees.
Die Here verwys daarna:
En jy het in jou hart gesê: Ek wil opklim in die hemel, my troon verhef bo die sterre van God en sit op die berg van samekoms in die uithoeke van die Noorde. Ek wil klim bo die hoogtes van die wolke, my gelykstel met die Allerhoogste! (Jesaja 14:13-14 AFR1953)
Natuurlik is God nie verantwoordelik vir die duiwel se eiesinnigheid nie! Maar die waarskuwing is duidelik: Niemand bly onaangeraak deur God se openbaring van sy heerlikheid nie.
Die duiwel het dit verkeerd hanteer. Hy soek vir homself as skepsel die heerlikheid wat aan God toekom.
Daarom is hy uitgesny uit God se genade uit.
Die jammerte is dat die duiwel met hierdie verwaande heerlikheidsoekery van hom nog steeds onder ons rondloop!
Tydens die versoeking in die woestyn het die duiwel in ‘n oomblik sy valse heerlikheid aan die Here Jesus geopenbaar – met die doel om Jesus te verlei!
Jesus moes dus ook weerstand bied teen dieselfde valse heerlikheid wat van buite af gekom het en ‘n derde van die engele laat val het en die hele mensdom in die verderf ingestort het…
Hy het nie daarvoor geval nie, omdat Hy die ware heerlikheid van God verstaan het, en in gehoorsaamheid aanbid het.
‘n Deel van die openbaring van die heerlikheid van die Here is dat die Here ons uit sy heerlikheid met gawes beklee:
Salomo, wie se gebed ons saam gelees het, is byvoorbeeld met die gawe van wysheid bedeel!
Ons almal het byvoorbeeld onder andere geloof as ‘n gawe van die Heilige Gees ontvang!
Want uit genade is julle gered, deur die geloof, en dit nie uit julleself nie: dit is die gawe van God; (Efesiërs 2:8 AFR1953)
Hoe hanteer ons hierdie gawe wanneer:
Ons pyn/ellendes deurmaak?
Of ons werkloosheid raak?
Of ons kinders wat vir ons hartseer gee!
Natuurlik moet ons ons hoop lewend bly vestig op die heerlikheid van God!
Natuurlik moet ons lewend hoop op die heerlikheid van verlossing en daaglikse versorging deur die Here Jesus Christus!
Dis wat die profeet gesien het toe hy gesien het hoe die leërskare van die hemel voor God buig!
Daarom kan God eise stel: “Wat word van My heerlikheid in jou lewe?” “Wat maak jy daarmee?”
In die onmeetbare dinge lê die volle heerlikheid God: Hy lei ons in ‘n Ewige Blyplek in. Daar laat Hy net diegene toe wat Hom met die nodige eerbied aanbid het en wat voor sy heerlikheid en heiligheid gebuig het.
Salomo begin sy gebed deur daarop te wys dat die Here die God van die geskiedenis is:
Here, daar is bo in die hemel of onder op die aarde geen God soos U nie, wat die verbond en die goedertierenheid hou vir U knegte wat voor U aangesig wandel met hulle hele hart...
Dit is voor hierdie volk wat die jong seun Salomo in aanbidding neersak en in die toekoms inkyk en besef dat die toekoms net ooplê as hulle in die heerlikheid van die Here volg.
Die Here wat die verbond hou... Die hele volk het dadelik verstaan en saam bely dat alle verbonde wat die Here sluit, onslytbaar bly staan en ook nie verander nie totdat Hy op die wolke kom.
Die verbond is juis ‘n genadekontrak wat God tot stand gebring het tussen Hom en die gelowiges - daarom sê die Bybel dat die Here sy trou en goedertierenheid hou.
Met hierdie woorde word die Here dadelik geopenbaar as God van genade en liefde.
God het ons eerste lief, en sy liefde slyt ook nie. Hy raak nie naderhand vir ons moeg nie.
God is ‘n God wat in die geskiedenis saam met ons gaan en ons altyd met sy teenwoordigheid en sy beloftes beskerm.
Kom ons kyk oor wie hierdie liefde van die Here geldig is.
Vers 23 openbaar dat die trou van die Here oor die algemeen oor alle gelowiges is.
Vers 24 toon weer aan dat hierdie trou van die Here nie sommer net in die wydte is nie. Dit is persoonlik gerig op elke individuele gelowige. Die voorbeeld is dat die Here altyd met Dawid was.
Vers 25 en 26 praat van die nageslag van Dawid wat altyd konings sal wees. Daar is in hierdie vers ‘n belydenis ingebou dat God tot in ewigheid oor mense en hulle nageslagte beskik.
Die Here beplan en beskik dus oor almal in die geskiedenis.
Salomo bely dat die Here ook die Verhoorder van gebede is.
Daarom bid hy dat die Here tog moet verhoor wanneer ons smeek en bid (v. 28).
Hierdie gedeelte van God se openbaring preek dus oordeel en genade.
Die genade is dat die Here die mag het om die goeie te beskik oor mense wat Hom in heerlikheid aanbid.
Die oordeel is dat die Here ook die mag het om sy oordeel oor mense te beskik wanneer hulle hulle rug op Hom draai.
Verder leer ons die Here ook nog ken in sy voorsienigheid (v. 29).
Hy sien ons in ons aanbidding. Die bedoeling is nie dat Hy net na ons kyk nie.
Die bedoeling is inderdaad ook dat Hy ons opsoek om ons te seën.
God is dus in sy alomteenwoordigheid ten goede by ons, sodat Hy ons elke keer kan verhoor wanneer ons bid.
Omdat die gebed gebid is by die ingebruikneming van die tempel, is die beginsel is dus dat die Here beslis wil hê dat die gelowiges eredienste moet hou, en dat hulle wanneer hulle dit doen, in sy Naam voor sy aangesig moet saamkom.
Dit was omdat Salomo hierdie dinge besef het, dat sy tempel nie meer vir hom so indrukwekkend gelyk het nie. Sy gebed verduidelik dat ons in die alomteenwoordige heiligheid van die Here vorentoe moet lewe tot by die laaste adres waar die Here alles en in almal sal wees.
Die besef van die geweldige heiligheid en majesteit van God behoort ons in hulle huiwering terug te druk tot op ons knieë - daar behoort ons met bewing en diepe afhanklikheid ons gehoorsaamheid aan die almagtige God te bely.
Die genade kom veral uit in die feit dat Salomo juis by die altaar bid.
Op die altaar word die offers tot die versoening van die sondes gebring.
Die altaar met die offers was niks anders nie as profeties dat die volmaakte Offer wat die versoening vir die sondes bewerk, op pad was - naamlik Jesus Christus.
Waarskynlik het selfs die ingebruikneming van die tempel hiermee saam ‘n simboliese betekenis, omdat dit uitdruk hoe God in die hiernamaals sy tabernakel oor ons sal oopspan en Hy alles in almal sal wees.
Die belydenis by die altaar is daarom ook openbarend van al die gawes wat ons deur die offer van Jesus Christus ontvang, naamlik:
dat God ons vergifnis van sondes skenk,
en dat Hy beskik oor ons toekoms.
dat Hy die God is wat juis sy genadeverbond hou in die geslagte van die wat Hom aanbid. Die aand voor die kruisiging bevestig Hy weer die inhoud van die genadeverbond toe Hy die beker vir die dissipels gegee het en gesê het dat dit die nuwe verbond in sy bloed is.
Met die kruisiging en opstanding het die Here ook sy absolute en onstuitbare heerlikheid geopenbaar. Die Here het toe opdrag gegee dat ons wat glo, moet sekermaak dat ons hierdie verbond tot sy gedagtenis gebruik, en dat ons daarmee sy dood en opstanding sal bly verkondig totdat Hy weer met heerlikheid kom.
Ons moet die Here bely as die Almagtige God voor Wie ons onvoorwaardelik buig.
Hy maak lewend en Hy maak dood;
Hy gee genade aan die wat Hom dien en niemand kan dit keer nie;
Hy maak ‘n Nuwe Hemel en ‘n Nuwe Aarde en daar gaan ek eendag in volle heerlikheid bly!
In hierdie dinge lê die openbaring van God se genade: in hierdie blyplek laat Hy net diegene toe wat Hom met die nodige eerbied aanbid het en wat voor sy gesag gebuig het.
Kan hierdie heerlike en heilige God ook in ons gemeente woon?
Die antwoord is ‘n baie duidelike: “Ja.”
Deur sy Gees is Hy alomteenwoordig - ook hier by ons.
Slotpsalm 116:1, 5, 6, 7 (Beurtsang).
Die HERE sal jou seën en jou behoed; Die HERE sal sy aangesig oor jou laat skyn en jou genadig wees; Die HERE sal sy aangesig oor jou verhef en aan jou vrede gee.
Datum: 3 November 2002.